《穷年守岁五首 其二》
明代·郑潜

穷年百忧集，起坐不遑安。仰事既有愧，俯育亦腼颜。

北风欺破屋，敝裘讵禁寒。挑灯理遗编，地炉燃草菅。

贤哲坐困阨，荣辱何能干。鄙夫利誇捷，涉世如转丸。

吾独拙且迂，挥解强为欢。

作者简介：元明间徽州歙县人，字彦昭。元时，官至海北廉访司副使。后寓居福州怀安，买田建义学，以教育后进。又立白苗、阳岐二渡，买田供舟子生计，人称郑公渡。入明，起为宝应县主簿，迁潞州同知。有《樗庵类稿》。